تورکیه، آمریکا وطنداش‌لاری‌نین ویزا مراجعت‌لرینی سینیرلی اولا‌راق قبول ائتمه‌یه باشلادی.
تورکیه‌نین واشینگتون‌داکی ائلچیلیگین‌دن وئریلن آچیقلامایا گؤره، آمریکا رهبرلیگی‌نین بو یؤندکی آددیمی‌نین آردین‌دان، تورک نماینده‌لیک‌لری‌نین ده ویزا خیدمت‌لرینی محدود شکیلده یئنی‌دن باشلادیغی بیلدیریلدی.
آمریکا، آنکارانین بو آددیمین‌دان اؤنجه، تورکیه‌دکی دیپلوماتیک نماینده‌لیک‌لرینده ویزا مراجعت‌لرینی محدود اؤلچوده، یئنی‌دن قبول ائتمه‌یه باشلادیغینی آچیقلامیشدی.
تورک دیش ایشلری قایناقلاری ایسه، واشینگتون رهبرلیگی‌نین بو قرارینی، باشباخان بینعلی ییلدیریمین صاباح (07 نوامبر) باشلایا‌جاق آمریکا سفری اؤنجه‌سی آتیلان "مثبت بیر آددیم‌" دئیه دگرلندیره‌رک، بنزر بیر یول ایزلنه‌جیینی قید ائتمیشدی.
ایکی اؤلکه آراسیندا ویزا بحرانی، گئچن آی آمریکانین ایستانبول باش کونسول‌لوغونون بیر چالیشانی‌نین، فتح‌الله‌چی ترور هؤرگوتو ایله باغلانتیسی سببی ایله توتوقلانماسی ایله باش وئرمیشدی.
آمریکا، 8 اکتبردا تورک وطنداش‌لاری‌نین ویزا مراجعت‌لرینی آسقییا آلمیش، آنکارا، قرارا قارشیلیق وئرمیشدی.
